Document ID: /roh_data/filtered/swiss_laws_in_ROH.jsonl.gz/205

535.200

Contract normal da lavur per l'economia da chasa

dals 26-11-2019 (versiun dals 01-01-2020)

Sa basond sin l'art. 359, l'art. 359a e l'art. 360 dal dretg d'obligaziuns svizzer1) e sin l'art. 10 da la lescha introductiva tar il dretg d'obligaziuns svizzer2)

relaschada da la regenza ils 26 da november 2019

1. Disposiziuns generalas

Champ d'applicaziun

Art.  1 1 En il chantun Grischun vala quest contract normal da lavur per la relaziun da lavur tranter  las  lavurantas  ed  ils  lavurants  che  pratitgeschan  activitads  d'economia  da chasa en ina chasada privata (emploiadas ed emploiads da chasa), e lur patrunas e patruns.

2 Quest   contract   normal   da   lavur   è   applitgabel   en   spezial   er   per   emploiadas   ed emploiads da chasa che pratitgeschan – en il rom d'ina assistenza durant 24 uras u d'ina   assistenza   d'ina   dimensiun   sumeglianta   –   activitads   da   tegnairchasa   per persunas che basegnan sustegn e che vivan perquai per regla en la chasada da talas.

3 Prestaziuns da tgira medicalas u medicinalas en il rom da l'assicuranza obligatorica per la tgira da persunas malsaunas3) n'èn betg talas prestaziuns da tegnairchasa.

4 Exceptads  èn  relaziuns  da  lavur  e  fatgs,  per  ils  quals  è  applitgabel  in  contract collectiv da lavur cun vigur lianta u in auter contract normal da lavur.

Cunvegnas divergentas e dretg subsidiar

Art.  2 1 Cunvegnas   che   divergeschan   da   quest   contract   normal   da   lavur   ston   vegnir concludidas en scrit per esser valaivlas.

1) CS 220 2) DG 210.200 3) CS 832.10 * tabellas da las modificaziuns a la fin dal relasch

1

535.200

2 Uschenavant   che   quest   contract   normal   da   lavur   u   che   cunvegnas   divergentas fixadas en scrit na cuntegnan naginas prescripziuns, valan cumplementarmain las disposiziuns dal dretg d'obligaziuns4).

2. Obligaziuns da las emploiadas e dals emploiads da chasa

Temp da lavur per emna

Art.  3 1 Il temp da lavur per emna importa 44 uras. Il temp da preschientscha e las pausas na valan en general betg sco temp da lavur.

2 Sco temp da preschientscha vala quel temp, durant il qual las emploiadas ed ils emploiads da chasa ston esser disponibels sin clom.

Metter a quint il temp da preschientscha sco temp da lavur

Art.  4 1 Sch'il temp da lavur durant il medem di importa main che 7 uras e sch'il temp da preschientscha plus il temp da lavur importa dapli che 7 uras, vegnan messas a quint almain 7 uras sco temp da lavur.

2 La part dal temp da preschientscha che vegn messa a quint sco temp da lavur, na vegn betg resguardada tar la remuneraziun dal temp da preschientscha.

3 Per calcular il temp da lavur per emna vala mo il temp da lavur prestà.

Uras supplementaras

Art.  5 1 Sch'i ston vegnir prestadas uras supplementaras, èn las emploiadas ed ils emploiads da chasa tant enavant obligads da las prestar, uschenavant ch'ellas ed els èn en cas da las prestar ed uschenavant che quai po vegnir pretendì dad ellas e dad els en buna fai.

2 Emploiadas ed emploiads da chasa sut 18 onns dastgan prestar uras supplementaras mo en cas d'urgenza.

3 Cun il consentiment da las emploiadas e dals emploiads da chasa pon las uras supplementaras vegnir cumpensadas entaifer maximalmain 3 mais tras temp liber d'almain la medema durada. Sch'ina tala cumpensaziun n'ha betg lieu, sto vegnir pajà il salari cun in supplement d'almain 25 pertschient per las uras supplementaras.

4) CS 220

2

3. Obligaziuns da las patrunas e dals patruns

535.200

Alloschi ed alimentaziun

Art.  6 1 Sche las emploiadas ed ils emploiads da chasa vivan en la chasada, en la quala ellas ed els lavuran, han ellas ed els il dretg d'in alloschi e d'ina alimentaziun suffizienta areguard la quantitad ed areguard la qualitad, en spezial:

a)

d'ina   chombra   singula   serrabla   cun   la   clav   ch'è   gronda   avunda,   ch'è mobigliada   suffizientamain   e   che   ha   in   access   a   l'internet   illimità   che garantescha la protecziun da datas;

d'ina cunutilisaziun illimitada dals indrizs sanitars;

d'ina atgna preparaziun da pasts e da la cunutilisaziun da la cuschina inclusiv l'equipament;

d'ina cunutilisaziun da la lavandaria.

d)

2 Las patrunas ed ils patruns e las persunas ch'èn responsablas per il tegnairchasa stattan solidaricamain bunas per il dretg d'in alloschi e d'ina alimentaziun suffizienta da las emploiadas e dals emploiads da chasa.

b)

c)

Salari per il temp da lavur

Art.  7 1 Per il temp da lavur prestà e mess a quint ston las patrunas ed ils patruns pajar a las emploiadas   ed   als   emploiads   da   chasa   il   salari   cunvegnì,   minimalmain   il   salari minimal ch'è obligatoric tenor il dretg federal5).

2 Per il temp da lavur prestà durant la notg sto vegnir pajà in supplement da paja da 25 pertschient.

Salari per il temp da preschientscha

Art.  8 1 Per il temp da preschientscha ston las patrunas ed ils patruns pajar a las emploiadas ed als emploiads da chasa il salari fixà minimalmain la suandanta part dal salari minimal ch'è obligatoric tenor il dretg federal6):

a)

b)

c)

2 En la media d'in mais valan sco raras fin a trais acziuns da lavur durant la notg per emna, sco regularas fin ad in'acziun da lavur per notg e sco frequentas pliras acziuns da lavur per notg.

25 pertschient en cas d'acziuns da lavur raras durant la notg;

35 pertschient en cas d'acziuns da lavur regularas durant la notg;

50 pertschient en cas d'acziuns da lavur frequentas durant la notg.

5) CS 221.215.329.4 6) CS 221.215.329.4

3

535.200

Salari en cas d'in impediment da lavurar

Art.  9 1 En cas d'in impediment da lavurar da las emploiadas e dals emploiads da chasa vala l'obligaziun da cuntinuar cun il pajament dal salari a partir da l'emprim di dal contract da lavur, e quai independentamain da la durada concludida da la relaziun da lavur.

Pajament e rendaquint

Art.  10 1 Il salari sto vegnir pajà a la fin da mintga mais, en cas da periodas da lavur pli curtas u che van a fin amez in mais, a la fin dal mais respectiv. Il medem mument vegn er surdà in rendaquint detaglià dal salari.

2 Ils custs per l'alloschi e per l'alimentaziun da las emploiadas e dals emploiads da chasa tenor l'artitgel 6 furman ina part dal salari (salari en natiralias). La valur dal salari   en   natiralias   sa   drizza   segund   las   tariffas   tenor   il   dretg   federal   davart l'assicuranza per vegls e survivents7). En il rendaquint dal salari po vegnir deducì in import correspundent. Sch'i na vegn betg fatg diever da l'alloschi e da l'alimentaziun, particularmain durant las vacanzas u durant il temp liber, na dastga vegnir fatga nagina deducziun respectivamain sto il salari en natiralias pers vegnir cumpensà.

Spesas da viadi

Art.  11 1 Sche las emploiadas ed ils emploiads da chasa vivan en la chasada, nua ch'ellas ed els lavuran, ston las patrunas ed ils patruns indemnisar ils custs da viadi tenor il med da transport cunvegnì per l'emprim viadi d'arriv dal lieu d'abitar oriund al lieu da lavur.

pausas

Art.  12 1 La lavur sto vegnir interrutta tras pausas che duran almain:

a)

b)

c)

in quart d'ura tar in temp da lavur quotidian da passa 5 1/2 uras;

ina mesa ura tar in temp da lavur quotidian da passa 7 uras;

ina ura tar in temp da lavur quotidian da passa 9 uras.

Lavur da notg

Art.  13 1 Durant la notg na dastga vegnir planisà nagin temp da lavur. Sco notg vala il temp tranter las 23.00 e las 6.00.

2 Emploiadas ed emploiads da chasa sut 18 onns na dastgan betg vegnir occupads durant la notg, er betg per temp da preschientscha.

Temp liber

Art.  14 1 Las emploiadas ed ils emploiads da chasa han mintga emna il dretg d'in entir sco er d'in mez di temp liber, independentamain da las uras supplementaras che ston vegnir prestadas. Il temp liber sto en mintga cas vegnir retratg entaifer 14 dis.

7) CS 831.101

4

2 In entir di liber cumpiglia 24 uras, in mez di liber 8 uras ordaifer la notg.

3 Durant il temp liber na dastga vegnir prestà nagin temp da preschientscha.

535.200

Vacanzas

Art.  15 1 Las emploiadas ed ils emploiads da chasa han il dretg da las suandantas vacanzas pajadas:

a)

b)

fin al 20avel onn da vegliadetgna cumplenì:

5 emnas a partir dal 50avel onn da vegliadetgna cumplenì suenter 5 onns da servetsch:5 emnas uschiglio:

4 emnas c)

2 Per   in   onn   da   servetsch   nunfinì   ston   vegnir   concedidas   las   vacanzas   che correspundan a la durada da la relaziun da lavur durant l'onn da servetsch respectiv.

Termin e repartiziun da las vacanzas

Art.  16 1 Las   patrunas   ed   ils   patruns   fixeschan   la   data   da   las   vacanzas,   resguardond   ils giavischs da las emploiadas e dals emploiads da chasa, uschenavant che quels èn cumpatibels cun ils interess da la chasada.

2 Las   vacanzas   ston   per   regla   vegnir   concedidas   sco   unitad   e   durant   l'onn   da servetsch respectiv, il pli tard dentant durant il proxim onn da servetsch. Almain 2 emnas da vacanzas na dastgan betg vegnir interruttas.

Documentaziun

Art.  17 1 Il temp da lavur ed il temp da preschientscha prestà, il temp da lavur prestà durant il temp da preschientscha, il temp da lavur durant la notg, las uras supplementaras sco   er   las   pausas,   il   temp   liber   e   las   vacanzas   ston   vegnir   documentads   da   las patrunas e dals patruns. La documentaziun sto vegnir visada mintga emna da las patrunas e dals patruns e da las emploiadas e dals emploiads da chasa. Ina copia da la documentaziun sto vegnir surdada a las emploiadas ed als emploiads da chasa.

Las patrunas ed ils patruns ston tegnair en salv la documentaziun durant 5 onns.

2 Al cumenzament da la relaziun da lavur ston las patrunas ed ils patruns surdar a las emploiadas ed als emploiads da chasa in exemplar da quest contract normal da lavur e da l'eventual contract da lavur.

4. Assicuranza da malsauns ed assicuranza cunter accidents

assicuranza da malsauns

Art.  18 1 Las patrunas ed ils patruns ston s'atschertar che las emploiadas ed ils emploiads da chasa   han   in'assicuranza   obligatorica   per   la   tgira   da   persunas   malsaunas.   Sche necessari ston ellas far ina tala per las emploiadas ed ils emploiads da chasa.

5

535.200

2 Las premias per l'assicuranza obligatorica per la tgira da persunas malsaunas pajan las   emploiadas   ed   ils   emploiads   da   chasa,   talas   per   in'eventuala   assicuranza individuala facultativa per l'indemnisaziun da diarias van mintgamai per la mesadad a las patrunas ed als patruns ed a las emploiadas ed als emploiads da chasa.

Assicuranza d'accidents

Art.  19 1 Tenor   il   dretg   federal   davart   l'assicuranza   d'accidents8)  ston   las   patrunas   ed   ils patruns assicurar las emploiadas ed ils emploiads da chasa cunter accidents da lavur.

Cunter   accidents   ordaifer   la   lavur   ston   vegnir   assicurads   mo   emploiadas   ed emploiads da chasa che prestan en media in temp da lavur per emna d'almain 8 uras.

2 Las   premias   per   l'assicuranza   dals   accidents   da   lavur   pajan   las   patrunas   ed   ils patruns, talas per l'assicuranza cunter accidents ordaifer la lavur las emploiadas ed ils emploiads da chasa.

5. Finiziun da la relaziun da lavur

Temp d'emprova

Art.  20 1 Las   emprimas   2   emnas   suenter   il   cumenzament   da   la   lavur   valan   sco   temp d'emprova.

Desditga

Art.  21 1 La relaziun da lavur po vegnir desditga sco suonda:

a)

b)

durant il temp d'emprova cun in termin da disditga da 3 dis per la fin dal di;

suenter  la  scadenza  dal  temp  d'emprova  durant  l'emprim  onn  da  servetsch observond in termin da disditga dad 1 mais, durant il segund fin e cun il 9avel onn da servetsch observond in termin da disditga da 2 mais, ed a partir dal 10avel onn da servetsch observond in termin da disditga da 3 mais, e quai mintgamai per la fin d'in mais.

Indemnisaziun da partenza

Art.  22 1 Sche la relaziun da servetsch vegn annullada, han emploiadas ed emploiads da chasa ch'èn pli vegls che 50 onns, che han prestà almain 20 onns da servetsch tar las medemas patrunas e tar ils medems patruns e che na suttastattan betg al provediment professiunal obligatoric, il dretg da la suandanta indemnisaziun da partenza:

a)

b)

c)

d)

e)

20 fin 25 onns da servetsch:

26 fin 30 onns da servetsch:

31 fin 35 onns da servetsch:

36 fin 40 onns da servetsch:

sur 40 onns da servetsch:

2 salaris mensils 3 salaris mensils 4 salaris mensils 5 salaris mensils 6 salaris mensils

8) CS 832.20

6

535.200

Tabella da las modificaziuns - tenor conclus

Conclus 26-11-2019

Entrada en vigur 01-01-2020

Element relasch

Modificaziun emprima versiun

Publicaziun en la CUL 2019-028

7

535.200

Tabella da las modificaziuns - tenor element

Element relasch

Conclus 26-11-2019

Entrada en vigur 01-01-2020

Modificaziun emprima versiun

Publicaziun en la CUL 2019-028

8